Masaibu ya bwana Miriti
Language: Swahili | Genre: Creative_writing

MASAIBU YA BWANA MIRITI. 

Basi katika kijiji kimoja huko Meru kwa jina maarufu Marima, aliishi bwana mtajika si kwa hali mali na si kwa heshima na taadhima mbali yote kwake yalikuwa maisha ya raha na kharaha. Bwana Miriti alikwa jitua miraba minne pandikizi na kiriba. Alipotembea ardhi ilisandiki uzani wake kwani vilisikika vishindo vilivyoitisha dunia kotekote. Nyayo zake zilidhihiri ardhini mithili ya zile za tembo zifanyavyo kila apitapo mwituni. Bwana Miriti alilazimika kuvalia suti kila siku eti kwani taaluma yake ya ualimu iliwiara vyema na mavazi hayo. Wajihi wake walionekana kutabasamu kila alipokutizama na hivyo basi kudhihiri amani na kila mwanajamii siku zote. Kwa bahati nzuri Bwana Miriti alimuoa binti mmoja palepale kijinsi aliyeitwa Nkatha Moroti katika siku za ujana wake. Sasa bwana Miriti aliongeza nyumba yake mlimokuwa wanawe watatu. Banati mmoja na wavulana wawili ambao walishabakehe. 
Hata walipomiminia taadhimu ya tabaka na namna yawe bwana Miriti, wanajamii wa vitongoji cha Marima hawakumjua kindakindaki. Walimwona mwalimu, bwanyenye, aliyetizamwa na jalali kwa jicho la huruma na kuhakikisha maishani kana kwamba alikuwa mwanawe wa pekee. Sasa umri wa miaka sitini, nywele zimemwishia kichwani na zilizobakia tuwa nyeupe pepepe. Sura ya ubabu imejianika usoni mwake japo tabasamu ingalipo. Tabia zake na vijana vijanajike za kuwaalika mjini kwa vikao vya tafrija imekuwa uraibu wake tangu alipoajiriwa na serikali kuwa mwalimu wa shule ya wasichana na ya mabweni pale mjini Meru. Ameipata tajriba ndefu ya kuwachangamsha akina dada hadi sasa wakati yeye anabibi na wanawe wanaoparamia kumrithi mali aliyonayo. Katika hali hii bwana Miriti amesahau kuwa ujana ni moshi huja na kupita. Ijapokuwa bado anasheheni kiwango kikubwa cha lugha na mtiririko mzuri unaowafurahisha wote wanaotangamana naye haswa wasichana, umri wake umemchanganya ghaya ya kumchanyikia hadi sasa kaonekana kuwa mwehu. Bwana huyu yuwazungumza peke yake. Anatoa na kuuliza maswali kisha kutoa jibu mwenyewe. Lakini bi Nkatha Miriti anazidi kulia machozi ya rohoni kwa shutuma za kuishi na mwendawazimu. Wanawe wanashanga na babayao kuwa mwehu lakini bi Nkatha huwaambia "Usimcheke kilema huenda ukawa kilema," 
Basi ikatokea kwamba Bwana Miriti atafunga safari ya kwenda mjini Meru kupokea mshahara wake ili aweze kuwekeza vyema. Alipenda kuanzisha kawaha ya wanawe kwa pato lao la kila siku. Bi Nkatha akamwomba kuandamana naye kwani hakumwaminia usalama wa taslimia shilingi elfu sitini. Bi Misiti akawa siku zote taasubi za kiume zimemjaa pomoni. Haambiliki hasemezeki. Hasikii la mwadhini wala la mtekamaji msikitini: Bibi wewe wataka kuni tawala! Umenioa? Usipofyata domo lako hilo nitalishona." Bwana Miriti alibweka alipokuwa akiondoka pale nyumbani katika gari lake ndogo aina ya Toyota. Lilikuwa gari jekundu lililosafishwa na wavulana wake tayari kusajiliwa na baba yao, safari ambayo kwao hawakujua hatima yake. Bwana Miriti akashika mwendo katika baraste kuu ya mjini Meru. "Toyota' yake ilisalimu amri kwa kutembea kasi kama bwanyenye huyu alivyo agiza. Likakohoa na kupiga chafya kila alipobadili mwendo. Kabla ya kufika mjini akawaona askari na kisha akakumbuka kuwa hajasajilisha gari lake kwa leseni mpya. Walipompungia mkono kwa ishara ya kumsimamisha akajaribu kukwepa lakini askari alipomkosha kwa bunduki iliyojaa risasi tayari tumlipua, alipunguza mwendo na kurejesha 'Toyota yake kando ya barabara." Yapi haya? Mimi nani mniue vivi hivi?" Bwana Miriti atatafakaria. Hakuwa na leseni kwa hivyo, hatua kwa hatua, alilitumia gari la kila mtu angali kumfikisha mpini Meru. Baada ya askari yule kumtolea agizo la kuliacha gari lake pale hadi atakapopata leseni lau sivyo atiwe mbaroni. 
Mambo hayakumwendea sawia na matarajio yake segemnege tu. Hakujua kuwa kilikuwa kionjo tu cha vituko siku ile? Alipofika mjini Meru, bwana Miriti alipigwa na butwaa kumwona binti mmoja amemkodolea macho nusura yamtoke usoni. 
Bwana Miriti alifikiria kuhusu bunda la noti alilokuwa amebeba katika mfuko wa ndani wa koti lake. Akavuta fikira na makini yake kujaribu kumtambua binti huyu mwenye uzito wa rangi, shingo la upanga na uso wa malaika aliyemtizama twa namna hii ya kulisha. Alimtambua ila si kwa jina bali sura tu. Alikuwa mmoja wa vikosagosi wake wa kale. Ala! Alitamani dunia ipasuke immeze mzima mzima. "Vipi mbamba?" kwa lugha ya Kiswahili iliyojaa Umeru ndani yake, yule binti akaamua kumwambisha bwana Miriti huku akijitia hamnazo. Bwana huyu aliye fedheheka akamjibu huku kwa kasi anatembea kuelekea katika hoteli moja ya kifahari pale mjini Meru, "Salama sana mama." 
Alipojibanza fitini na kulichukua gazeti la Taifa leo ili kuyajua yaliyojiri, huku akisubiri aletewe sima kwa nyama choma kama alivyoagiza mhudumu wa pale hotelini. Pare fikirini alijadili mengi si siasa, si dini si biashara si mapenzi kwa vijana. Hili la mwisho kutoka gazeti hilo lilitonesha kidonda moyoni mwake. Alimkumbuka yule habanati wake asiyemjua kwa jina na ambaye sasa anaunda mikakati ya kumteka na kumpokonya shilingi zake elfu sitini zilizo mfukoni. Boss karibu hapa chakula chako" sauti ya yule weita ilisikika kwa mbali katikati ya zile tatakuri za bwana Miriti. Hata hivyo, harufu nzuri ya nyama choma kachumbari na sima ilimzindua. Akaamka akanawa mikono yake kisha akaanza kubugia mlo wa mtamu ajabu. Akanyakua mnafu na kuutia mdomoni kwa mkono wa kulia huku akiuzindikisha kipande cha sima katika mkono wa kushoto. Mashavu yake yakajaa na kujaa chekwa. Baadaye akarudia zoezi hilo tena na tena hochi akahitimisha kituje hicho cha mlo. Aliposimama kunawa mikono ilimuradi ateremshe na fanta baridi kisha aelekee kwenye kituo cha magari ya abiria ya kwenda Marima. Alimwona yule binti pandikizi "akinong'onezana na bwana fulani huku wakimwashiria bwana miriti kwa kidole. Bwana yule alionekana kajikwatua mithili ya kasisi. Kanzu ndefu
miwani usoni, saa ya dhamana mkononi, viatu vilivyong'aa juani na kudhihiri sura ya jua na wote waliopita ungedhani malighafu yaliyo viunda viatu hivyo ni vioo tu. Kuutia msumari moto kwenye kidonda, alibeba kitabu ambacho kilionekana kama biblia ila shabaha yake haikujidhihiri shahiri. Bwana Miriti akagagaza macho yake huku na huko akijaribu kupima uzani wa hali aliyojipata. Hakujua, ashangae, ashtuke au akimbie. Akachukua hatua mbili kuelekea walipokuwa bwana na bibi huyo kisha la, akarejea hatua tatu nyuma. Huenda wanayosema hayanihusu ndewe wala sikio. Labda bibi na bwana wasema ya kwao tu na kuashiria upande wangu bila kunihusisha!" akatafakari bwana Miriti. Akaamua kujishughulisha kwingineko kana kwamba hayo hayakumhu na si ya mno kwake tena. Akaenda kwenye kituo cha magari na kuingia matatu iliyoelekea utongoji cha Marima. Alichukua nafasi ya nyuma kabisa ili kuepuka mazungumzo mengi na abiria wenzake. Bwana Miriti akanyamaza ndi! Fikirini akapanga namna atakavyowanunulia vyuma wanawe na kuanzisha karakana itakayofana pale kijijini Marima. Pia akakumbuka kuwa anahitaji kutafuta leseni ili alipate gari lake, kisha akamtuma kijana mmoja kumletea kilo ya sukari ya Bi, Nkatha ambaye sasa anamsubiri nyumbani. Baada ya kuletewa sukari akaona sura ile ile ya yule binti wakati huu akisimama kando ya yule bwana nje ya matatu alimokuwa bwana Miriti. Akasema na taniboi mlangoni mwa ile matatu maneno ambayo yalififia na kisha kufa. Taniboi akatizama waliokuwa keti cha mwisho alimokuwa bwana Miriti akamwendea dereva akasema naye macheche kisha akarejea. Yule bwana aliyeivaa sura ya mhubiri akamtizama bwana Miriti kwa huruma sana kana kwamba alikuwa mtu. 
Yule kondakta akawaitisha abiria nauli huku akiwapatia tikiti ili afikapo aendako abiria atashuka tu bila kuyapoteza wakati wa abiria wengine wa kusafiri. Bwana Miriti alimpa zake shilingi themanini na akapokea tikiti bila usumbufu wowote. Kisha taniboi akaagiza dereva kung'oa nanga. Safari ikaanza rasmi mwendo wa saa kumi na moja jioni kutoka mpini Meru kuelekea Marima. "Kuna asiye na akili timamu miongoni mwetu kwa hivyo furuhusuni tuwasaidie dada huyu na kaka kumfikisha hospitali ya Naibu ya wasio na akili timamu kisha tuendelee na safari yetu. alisikika taniboi akiomba radhi kwa abiria kwa kuwachelewesha kwa kuchukua njia isiyofaa kwanza. Bwana Miriti hakujua nani huyo mwehu kwani kila mmoja alitulia tu. Pia hakujua nani waliokuwa wakimpeleka mwenda wazimu huyo hospitali. Dereva anliongeza mwendo. Gari lile likakohoa mithili ya lile la bwana Miriti na kupiga chafya huku likiukwea mlima ambapo juu yake mna ile hospitali ya kutibu magonjwa ya akili. Hadi sasa hali ya taharuki iliwajaa abiria wote akiwemo bwara Miriti. Walipenda sana kumjua mwenda wazimu aliyeliingia gari lile kimakosa ambaye sasa anahitaji tiba ya akili.
Hayawi hayawi huwa. Gari lilikaribia lango kuu la hospitali ile. Hatua chache tu kabla ya kuzika pale walisimama. Yule binti akamwashiria bwana Miriti kwa kidole huku akimwambia, "Mbamba tumefika. Tushuke tafadhali. Taniboi, yule binti na yule bwana wakashuka huku wanamsubiri bwana Miriti. Bwana Miriti ataendelea kukaa kitako kana kwamba siye aliye elezwa mambo hayo. "Mbamba shuka sasa," binti yule akasema tena. Tusaidieni kumtoa mgonjwa wetu tafadhali mlio karibu naye tafadhalini!." Unawazimu kichwani? Sikujuwa unasema nini wewe mwanamke. Acha wazimu!" akabweka bwana Miriti. "Amezidiwa, hanifahamu sasa," binti akaeleza. "Ndugu wapenzi tusaidieni kumtoa tafadhali. Yule bwana kasisi akaomba kwa huzuni kubwa. Wakajitoa vidume watatu, wakamtoa bwana Miriti kwa nguvu na safari ikaendelea. Waliachwa pale wakampiga na kumpokonya fedha zake bwana Miriti. Ilikuwa desturi yao kufanya hivyo. Angalijua angeandamana na Bi Nkatha.